Натуральна, да 2013-2014 навучальнага года добра падрыхтаваліся і ўсе 56 устаноў рознага накірунку Асіповіччыны. Сёлета сюды прый-шлі больш за 5 тысяч школьнікаў і каля 2.100 дашкольнікаў, і ў панядзелак да іх на ўрачыстыя лінейкі па добрай традыцыі завіталі з падарункамі прадстаўнікі і мясцовай улады, і многіх прадпрыемстваў і аргані-зацый. Канечне, школы і садкі ў нас розняцца па колькасці выхаванцаў і шэфаў, але кожны з гасцей пастараўся зрабіць так, каб гэты дзень запомніўся ўсім надоўга. Старшыня райвыканкама Пётр Шукаловіч разам з начальнікам аддзела адукацыі, спорту і турызму Наталляй Шаўчэнка пабылі, напрыклад, у Дрычынскай установе. I няхай тут не так багата дзяцей і падлеткаў, як у гарадскіх школах ці садках, але недарма кажуць, што малы залатнік, ды дарагі: за добрую работу будатрада, дапамогу летам мясцоваму СВК “Калгас імя Чарняхоўскага” многія па заслугах былі адзначаны каштоўнымі падарункамі.